|  |
| --- |
| **ГОДИШЊИ ИЗВЕШТАЈ О РАДУ ШУМАРСКЕ И ЛОВНЕ ИНСПЕКЦИЈЕ ЗА 2017. ГОДИНУ**1)-Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције) је реализован превентивним деловањем инспекције уважавајући права и интересе надзираних субјеката; |
| 2)-Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције), је реализован кроз стручне саветодавне посете којих је било око 38 % од укупног броја контрола. Облици ових активности манифестовали су се кроз превентивни инспекцијски надзор, сарадњом инспекције са другим органима и израдом одговарајућих инструкција о поступању у складу са прописима (инструкције су доступне на сајту Управе за шуме).  |
| 3)-Ниво усклађености пословања и поступања надзираних субјеката са законом и другим прописом, који се мери помоћу контролних листи је задовољавајући, што је утврђено приликом редовних контрола надзираних субјеката јер није утврђен висок или критичан степен ризика. |
| 4)-Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције), огледа се кроз број донетих решења. У 2017. години шумарска и лован инспекција донела је укупно 176 решење о отклањању недостатака, највише из Закона о шумама -140, затим из Закона о дивљачи и ловству – 28, Закона о здрављу биља – 2 и Закона о репродуктивном материјалу –6 решења. |
| 5)-Број утврђених нерегистрованих субјеката и мерe спроведенe према њима. У току 2017. године утврђено је 5 нерегистрованих субјеката (расадници) којима је наложен упис у одговарајући рагистар. Ради се о не регистрованим расадницима, који су се након наложених мера уписали у одговарјући рагистар. |
| 6)-Мерe предузетe ради уједначавања праксе инспекцијског надзора и њихово дејствo: квартално се одржавају састанци са шефовима одсека који уједначавају рад инспектора на терену, што даје задовољавајуће резултате. |
| 7)-Остварењe плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор. За 2017. годину план инспекцијског надзора по врстама инспекцијског надзора приказан је у прилогу 3. а извршење по врстама инспекцијског надзора приказано је у прилогу 2. Укупно планитани број надзора у 2017. години био је 4253 а извршено је укупно 6678 надзода односно 157 % од планираног. Највећи пребачај извршења плана је код ванредних инспекцијских надзора и износи 411%, а разлог овог пребачаја лежи у великом броју представки као и великом броју поднетих захтева за покретање поступка код контроле промета и сечишта, а што по Зкону о шумама контролишу и чувари шума. Укупан број поднетих захтева код контроле промета и сечишта је 1955. |
| 8)-Ниво координације инспекцијског надзора са инспекцијским надзором кога врше друге инспекције. Координација са инспекцијским надзором кога врше друге инспекције обавља се по потреби, углавном преко шефова одсека, а најчешћа сарадња је са МУП-ом и то код контроле промета дрвета. |
| 9)-Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера. У Одељењу шумарске и ловне инспекције по систематизацији предвиђена су 34 радана места. У току 2017 године стално је било попуњено 30 радних места, с тим да су приљена три наова инспектора а два радна места су упражњена па је тренутно попуњено 31 радно место. Сви инспектори су задужени возилима али има доста возила старијих од 10 година. Због недовољног броја инспектора вршене су акцијске контроле у општинама који нису покривене инспекторима. Систематизовани број инспектора је недовољан обзиром на укупну површину на којој се врши надзор и број субјеката надзора. |
| 10)-Придржавање рокова прописаних за поступање инспекције. Инспекција се придржавала прописаних рокова. |
| 11)-Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход). У 2017. години било је пет другостепена поступка у којима су потврђена решења инспектора, а против истих нису појренути управни спорови. |
| 12)-Поступањe у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле. У току 2017. биле су три притужбе на рад инспектора, а односиле су се на поступање инспектора. Није утврђено да су притужбе биле основане. |
| 13)-Обукe и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања. Семинар о дознаци на коме је учествовало 15 инспектора, семинар о узроцима сушуња смрче на подручју парка природе Голија 3 учесника и семинар о процени ризика 1 шеф одсека. |
| 14)-Иницијативe за измене и допуне закона и других прописа. Урађен је предлог усаглашавања посебних закона са Законом о инспекцијском надзору. |
| 15)-Мерe и проверe предузете у циљу потпуности и ажурности података у информационом систему. Информациони систем још није успостављен. |
| 16)-Стањe у области извршавања поверених послова инспекцијског надзора је задовољавајуће. |
| 17)-Исходи поступања правосудних органа дати су у табели 1. |
| **Сумарни извештај о раду по одсецима дат је у табелама у прилогу:** **Начелник шумарске и ловне инспекције** **Звијездан Нишавић, с.р.** |



Прилог 2. Извршење према врсти надзора

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **ПРЕВЕНТВНИ- СЛУЖ.ПОСЕТЕ** | **КОНТРОЛНИ** | **ДОПУНСКИ** |
| **А** | **ЗАКОН О ШУМАМА** | 4803 | 1348 | 1875 | 1480 | 93 | 7 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 514 | 34 | 302 | 175 | - | 3 |
| В. | **ЗАКОН О ЗДРАВЉУ БИЉА** | 306 | 14 | 37 | 253 | 2 | - |
| Г. | **ЗАКОН ДИВЉАЧИ И ЛОВСТВУ** | 1017 | 283 | 100 | 612 | 21 | 1 |
| Д. | **ДРУГИ ПРОПИСИ** | 38 | 1 | 3 | 34 | - | - |
|   | **С В Е Г А** | 6678 | 1680 | 2317 | 2554 | 116 | 11 |
|   | **С В Е Г А %** | 100% | 25% | 35% | 38% | 2% | 0,2% |

Прилог 3. План према врсти надзора

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **ПРЕВЕНТВНИ- СЛУЖ.ПОСЕТЕ** | **КОНТРОЛНИ** | **ДОПУНСКИ** |
| **А** | **ЗАКОН О ШУМАМА** | 3041 | 742 | 394 | 1838 | 45 | 22 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 238 | 24 | 89 | 125 | - | - |
| В. | **ЗАКОН О ЗДРАВЉУ БИЉА** | 163 | 25 | 8 | 130 | - | - |
| Г. | **ЗАКОН ДИВЉАЧИ И ЛОВСТВУ** | 808 | 248 | 71 | 485 | 1 | 3 |
| Д. | **ДРУГИ ПРОПИСИ** | 3 |  |  | 3 | - | - |
|   | **С В Е Г А** | 4253 | 1039 | 562 | 2581 | 46 | 25 |
|   | **С В Е Г А %** | 100% | 24,4% | 13,3% | 60,7% | 1,1% | 0,5% |